16.-17. juunil toimus Pärnu rannastaadionil kergejõustiku Eesti – Soome – Rootsi mitmevõistluse maavõistlus, kus Eesti koondist esindasid kümnevõistluses Karel Tilga, Taavi Tšernjavski, Hans-Christian Hausenberg, Ramo Kask ja Mikk-Mihkel Arro. Seitsmevõistluses on stardis Margit Kalk, Kristella Jurkatamm, Katre Sofia Palm ning Pärl Eelma.
Väljaspool arvestust püüdis 7-võistluses EMi normi täita Mari Klaup-McColl.
Rootsis elav ja harjutav Klaup-McColl tegigi elu võistluse kogudes esimest korda üle 6000 punkti. Tema täpne punktisumma 6011, mis ületab EMi normi 111 punktiga. Maavõistluse raames oli 5985 punktiga parim rootslanna Bianca Salming. Kristella Jurkatamm sai kolmanda koha (5519).
Kümnevõistluses teenis ligemale 300 punktilise üleolekuga lähima konkurendi ees esikoha Taavi Tšernjavski. Tema punktisumma 7724. Ülejäänud Eesti koondise liikmete saak jäi väga kesiseks, Kask, Arro ja Hausenberg kogusid vähem kui 6800 punkti.